open-index/open-wikipedia-markdown huggingface dataset:
Pipsa Lonka

**Pipsa Lonka** (s. 1977) on suomalainen kirjailija ja dramaturgi, jonka tuotanto sisältää näytelmiä sekä aikuisille että nuorille. Lonka valmistui vuonna 2007 teatteritaiteen maisteriksi Teatterikorkeakoulusta. Hän on yksi Suomen käännetyimpiä näytelmäkirjailijoita ja on tehnyt useita kuunnelmia ja kirjojen dramatisointeja, muun muassa vuonna 2018 Lilla Teaternissa ensi-iltansa saaneen Tove Janssonin *[[Kesäkirja]]n* ja vuonna 2023 Helsingin kaupunginteatterissa nähdyn Monika Fagerholmin *Kuka tappoi bambin?*. 

## Tuotanto, teemat ja tyyli
Longan näytelmät käsittelevät usein ihmisen suhdetta fyysiseen tai mentaaliseen ympäristöön ja luontoon. Ne luovat pikemmin maisemia ja tiloja kuin tarinan, ja teosten kerroksellisuus tekee niistä moniulotteisia. Ilmastonmuutosta käsittelevä näytelmä *Lauluja harmaan meren laidalta – These little town blues are melting away* voitti parhaan kotimaisen näytelmätekstin Lea-palkinnon vuonna 2013. Teos on käännetty useille kielille ja sitä on esitetty muun muassa Virossa, Saksassa, Ruotsissa ja Färsaarilla. Lonka on tehnyt dramatisointeja muun muassa Helsingin ja Lahden kaupunginteatteriin, Q-teatteriin ja Kansallisteatteriin.

Useat Longan näytelmistä käsittelevät ihmisen suhdetta muihin eläimiin ja pohtivat ihmisyyttä kriittisesti. Näitä teoksia ovat muun muassa Lea-palkinnon vuonna 2018 saanut *Toinen luonto, Den andra naturen*, jonka kantaesitys oli Teatteri Viiruksessa 3.3.2018 sekä lokkeja ja ihmisiä rantalomakohteessa kuvaava *Neljän päivän läheisyys*, jota esitettiin Viiruksessa ruotsiksi 2022 ja Espoon teatterissa suomeksi 2024. Se on käännetty kuudelle kielelle. Lonka on todennut, että näytelmäkirjallisuuden perinteestä puuttuu eläinten näkökulma. Hänen teoksissaan ihmiset jäävätkin usein sivurooliin. Vuonna 2024 Longalta ilmestyi näytelmä *Peter asui talossa, delfiini pisteestä pisteeseen*. Näytelmä julkaistiin ensin kirjana ja vuonna 2026 sen kantaesittää taidekollektiivi Wauhaus. 

## Palkinnot ja tunnustukset
* Prix Europa Special -palkinto radio fiction -sarjassa teoksesta *Varjoinen talo*, Berliini (2010)
* New Baltic Drama 2011 -kilpailun voitto näytelmästä *These Little Town Blues Are Melting Away* (2010)
* YLEn Koura-palkinto kuunnelmasta *Talvipuutarha – kuolema Portugalissa* (2012)
* Stückemarkt-palkinto ulkomaisen kirjailijan näytelmästä *Lauluja harmaan meren laidalta*, Heidelberg (2014)
* Lea-palkinto näytelmästä *Lauluja harmaan meren laidalta* (2014) 
* Prix Europa -palkinto radion musiikkiohjelmien kategoriassa, teoksesta *Pimeän nimi* (2014)
* Lea-palkinto näytelmästä *Den andra naturen* (2018)

## Lähteet
Joan Harrison (uimari)

**Joan Cynthia Harrison** (myöh. **Breetzke**, 29. marraskuuta 1935 East London – 20. toukokuuta 2025) oli eteläafrikkalainen uimari ja olympiavoittaja.

Harrison voitti 100 metrin selkäuinnissa olympiakultaa Helsingissä 1952, missä hän myös sijoittui 100 metrin vapaauinnissa neljänneksi. Vuonna 1982 hänet nimettiin International Swimming Hall of Fameen.

## Lähteet
* [Joan Harrison (RSA)](https://ishof.org/joan-harrison-(rsa).html) International Swimming Hall of Fame 
* Joan Harrison Bio, Stats, and Results Olympics at Sports-Reference.com 

### Viitteet
Smolander

**Smolander** on muun muassa seuraavien henkilöien sukunimi:
/
* Elina Smolander (s. 1989), korkeushyppääjä
* Jaakko Smolander (s. 1945), vara-amiraali evp.
* Kari Smolander (s. 1963), professori, kitaristi ja lauluntekijä
* Leena Smolander (s. 1959), korkeushyppääjä
* Marjo Smolander (s. 1986), kanteleensoittaja, kansanmuusikko ja musiikkipedagogi
* Seppo Smolander (s. 1955), korkeushyppääjä.
Veikko Pekkarinen

**Veikko Johannes Pekkarinen** (28. helmikuuta 1907 Kuopion maalaiskunta – 4. elokuuta 1985 Kuopio) oli *[[Karjalainen (sanomalehti)|Karjalaisen]]* päätoimittaja. 

Veikko Pekkarisen vanhemmat olivat Heikki Pekkarinen ja Maria Antikainen ja puoliso vuodesta 1939 Rauha Esteri Turunen. Pekkarinen tuli ylioppilaaksi 1928. Hän työskenteli *[[Savo (sanomalehti)|Savon]]* uutistoimittajana, toimitussihteerinä ja 2. toimittajana 1939–1945 ja vielä toimituspäällikkönä 1965–1968. Hän oli myös *Karjalan Pojat* -lehden päätoimittaja. *Karjalaisen* päätoimittajana Joensuussa Pekkarinen työskenteli kaksikymmentä vuotta,  1945–1965. Hänellä oli useita sanomalehtialan luottamustoimia, Joensuun kaupunginvaltuuston jäsen hän oli 1948–1951.

## Lähteet
Préparez vos mouchoirs

**Préparez vos mouchoirs** on Bertrand Blierin käsikirjoittama ja ohjaama belgialais-ranskalainen komediaelokuva vuodelta 1978. Seksuaalisia tapoja satirisoiva, ironisesti nimetty tragikomedia (vapaasti suom. ”Ottakaa nenäliinat esiin”) voitti parhaan vieraskielisen elokuvan Oscar-palkinnon ja musiikistaan César-palkinnon.
Sitä ei tuotu Suomen teattereihin eikä sitä ole esitetty Suomessa televisiossakaan.

## Juoni
Naimisissa oleva Raoul (Gérard Depardieu) yrittää tehdä kaikkensa tyydyttääkseen vaimonsa Solangen (Carole Laure) seksuaalisesti, ja päättää että paras tapa on hankkia tälle oma rakastaja Stéphane (Patrick Dewaere). Sekään ei auta, vaan lopulta vaimo keksii ratkaisuksi mennä sänkyyn 13-vuotiaan Christianin (Riton Liebman), kesäleirin kiusatun matematiikkaneron kanssa. Näin ratkeaa lopulta Solangen lapsettomuusongelmakin.

## Näyttelijät

Lähde: 

## Myöhempi arvostus
*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

## Lähteet
Evelina Coelho

**Maria Evelina Coelho Martins da Fonseca** (23. toukokuuta 1945 Vila Fernando, Guarda, Portugali – 26. marraskuuta 2013 Vila Fernando, Guarda) oli portugalilainen taidemaalari, joka käytti taiteilijanimeä **Evelina Coelho** .

Coelho opiskeli taidemaalariksi Lissabonin taideakatemiassa. Uransa varrella hän piti yli 200 näyttelyä muun muassa Portugalissa, Saksassa, Brasiliassa, Ranskassa ja Kanadassa. Hänen töitään ostettiin niin julkisiin rakennuksiin kuin yksityiskokoelmiinkin. Vuonna 2012 hänestä tuli suojelija kotipaikkakunnalleen valmistuneelle nimikkokirjastolle.
## Lähteet

## Aiheesta muualla
* http://www.expresso.pt/cultura/morreu-evelina-coelho=f843054#gs.5ek49p 
* http://www.jornalaguarda.com/index.php/atualidade/4323-evelina-coelho
Ime Udoka

**Ime Sunday Udoka** (s. 9. elokuuta 1977 Portland, Oregon) on yhdysvaltalais-nigerialainen koripallovalmentaja ja kilpauransa päättänyt koripalloilija.

Udoka pelasi urallaan muun muassa NBA:ssa, NBA:n kehityssarjassa ja Espanjan pääsarjassa. Maajoukkuetasolla Udoka edusti Nigeriaa, jonka pelaajana hän voitti kahdesti pronssia maanosan mestaruuskilpailuista ja osallistui vuoden 2006 MM-kilpailuihin.

Pelaajauransa jälkeen Udoka on toiminut valmentajana. Hän voitti NBA:n mestaruuden San Antonio Spursin valmennusryhmässä vuonna 2014. Vuodesta 2021 Udoka on toiminut Boston Celticsin päävalmentajana.

## Pelaajaura
### Seurajoukkueet

Yliopistotasolla pelannut Udoka aloitti ammattilaisuransa yhdysvaltalaisissa piensarjoissa ja debytoi NBA:ssa pelattuaan neljä ottelua Los Angeles Lakersissa tammikuussa 2004. Käytyään tämän jälkeen Euroopassa Udoka siirtyi NBA:han vuonna 2006 jossa pelasi vuoteen 2011 saakka.

### Maajoukkue

Udoka edusti Nigerian miesten maajoukkuetta muun muassa Japanin MM-kilpailuissa 2006 ja pronssimitalien arvoisesti vuosien 2005 ja 2011 Afrikan-mestaruuskilpailuissa.

## Valmennusura

Vuonna 2012 Udoka siirtyi NBA-joukkue San Antonio Spursin apuvalmentajaksi. Hän voitti Spursissa NBA:n mestaruuden vuonna 2014. Ensimmäisen päävalmentajapestinsä hän sai Boston Celticsiin kaudelle 2021–2022, ja joukkue ylsi tuolloin loppuotteluihin ensi kertaa 12 vuoteen.
 
## Yksityiselämä

Udoka ja näyttelijätär Nia Long saivat poikalapsen vuonna 2012. Udokan isä oli syntyjään Nigeriasta ja sisko Mfon Udoka Nigerian maajoukkue- ja WNBA-pelaaja.

## Lähteet
* Ime Udoka Stats Basketball-Reference.com 
* Ime Udoka Europe Stats Basketball-Reference.com 
* Ime Udoka College Stats College Basketball at Sports-Reference.com 
* Profiili  Liga ACB 

### Viitteet

## Aiheesta muualla

* Profiili FIBA Archive
Kalevauva.fi (albumi)

**Kalevauva.fi** on Kalevauvan esikoisalbumi, joka julkaistiin 2. kesäkuuta 2017. Kaikkien kappaleiden sanoitukset ovat peräisin Vauva-lehden foorumilta.

Albumin kansikuvassa on tietokonetta käsissään pitelevä Elias Lönnrot.

## Vastaanotto
*[[Keskisuomalainen|Keskisuomalaisen]]* Venla-Vanamo Asikainen antoi albumille arvosanan 4/5. Hän sanoi materiaalin suurten musiikillisten intressien puutteiden ja yksinkertaisten sointukiertojen tuovan haastetta arviointiin musiikillisessa perspektiivistä, mutta piti kokoonpanoa stand up -komiikan saralla jopa neroina. Hän totesi, että aidosti hauskaa, harmitonta ja inhorealistista taidetta tuskin voi olla liikaa.

## Kappaleet

## Kokoonpano
* Aapo Niininen – laulu, kitara
* Kimmo Numminen – laulu, banjo

## Lähteet

## Aiheesta muualla
* ''Kalevauva.fi'' discogs.com -sivustolla
Kurt Elimä

**Kurt "Kurre" Sigvard Elimä** (24. elokuuta 1939 Narken, Korpilombolo – 28. maaliskuuta 2024) oli ruotsalainen mäkihyppääjä.

Kurt Elimä aloitti uransa Malmivaaran hyppyrimäessä, jonka rakensi hänen isänsä Lorenz. Tällöin hänen seuransa oli Koskullskulle AIF. Myöhemmin hän edusti IFK Kiirunaa.

Elimän kansainvälinen ura ajottui vuosille 1963–1968. Hän osallistui vuodenvaihteen 1963–1964 Saksan-Itävallan mäkiviikolle ja saavutti Garmisch-Partenkirchenin uuden vuoden kisassa 6. sijan. Hän sijoittui helmikuussa Innsbruckin talviolympialaisissa 1964 pienessä mäessä seitsemänneksi ja isossa mäessä sijalle 29. Vuoden 1965–1966 Saksan–Itävallan mäkiviikon Bischofshofenin osakilpailussa hän sijoittui neljänneksi. Hän osallistui myös vuoden 1968 talviolympialaisiin ja sijoittui niin normaalimäessä kuin isossa mäessä sijalle 37. Ruotsin mestaruuden hän voitti kaikkiaan viisi kertaa eli vuosina 1963–1965, 1967 ja 1969.

Uransa jälkeen 1970-luvulla Elimä toimi mäkivalmentajana. Valmennettaviin kuului muun muassa Jan Boklöv, joka tuli tunnetuksi uuden hyppytyylin käyttäjänä. Hänen nuorempi veljensä Lennart Elimä oli myös kansainvälisen tason mäkihyppääjä, joka voitti Ruotsin mestaruuksia 1970-luvun lopulla.

## Lähteet
* Kurt Elimä Sveriges Olympiska Kommitté 
* Kurt Elimä FIS 

### Viitteet
Mihhail Kõlvart

**Mihhail Kõlvart** (s. 24. marraskuuta 1977 Qızılorda, Kazakstanin SNT, Neuvostoliitto) on virolainen urheilija, yhteiskuntatieteilijä ja keskustapuolueen puheenjohtaja syyskuusta 2023 lähtien. Kõlvart valittiin Tallinnan kaupunginjohtajaksi Taavi Aasin tilalle 11.4.2019 ja astui virkaansa 12.4.2019.

Kõlvartin puheenjohtajakaudella keskustapuoluetta on kohdannut eroaalto. Syksyllä 2023 puolueesta erosi muun muassa entinen ministeri ja Tallinnan kaupunginjohtaja Taavi Aas, joka syytti puheenjohtajaa johtajuuden puutteesta. Sittemmin puolue hajosi riigikogussa, vuoden 2023 vaaleissa valituista 16 edustajasta jäljelle jäi erojen jälkeen seitsemän. Oman näkemyksensä mukaan puolueen tilanne selittyi puheenjohtajavaalien kilpailulla ja puheenjohtajan venäjänkielisyydellä. Eroajista valtaosa on ollut vironkielisiä. Puolueesta eronnut entinen ministeri Tanel Kiik syytti häntä siitä, ettei hän puheenjohtajana tuominnut europarlamentaarikko Yana Toomia, joka maksoi venäläisten vaikuttaja-agenttien oikeudenkäyntikuluja. 

## Politiikka

* 1999–2002 – Lasnamäen kaupunginosavaltuuston jäsen, sosiaalidemokraattinen puolue.
* 2008 – Viron keskustapuolueen jäsen.
* 2009 – Tallinnan kaupunginvaltuuston jäsen.
* maaliskuu–huhtikuu 2011 – Riigikogun jäsen.
* huhtikuu 2011–huhtikuu 2019 – Tallinnan apulaiskaupunginjohtaja.
* lokakuu 2017 – Viron kunnallisvaalien äänikuningas 24&nbsp;712 äänellä.
* huhtikuu 2019 – Tallinnan kaupunginjohtaja
* syyskuu 2023 – Viron keskustapuolueen puheenjohtaja

## Urheilu
Kõlvart on harrastanut nyrkkeilyä, potkunyrkkeilyä ja taekwondoa. Hän on toiminut myös Viron Taekwondoliiton puheenjohtajana.

## Yksityiselämä
Kõlvart on korealais-virolainen, joka puhuu äidinkielenään venäjää. Kõlvart puhuu kuitenkin myös sujuvaa viroa, englantia, saksaa ja koreaa. Kõlvartin äiti oli pedagogi Liidia Kõlvart.

## Lähteet
Katri Raik

**Katri Raik** (26. lokakuuta 1967 Tartto) on virolainen historioitsija, Viron sosiaalidemokraattisen puolueen poliitikko, opettaja ja kansanedustaja. Raik aloitti Viron sisäministerinä Ratasin hallituksessa 26. marraskuuta 2018.

## Koulutus
Raik opiskeli Tarton Yliopistossa historiaa ja yhteiskuntaoppia. Vuonna 2004 hän väitteli tohtoriksi. 

## Työhistoria

* 30.12.2020 alkaen Narvan kaupunginjohtaja
* 2018–2019 - Viron sisäministeri
* 2015–2018 - Sisäturvallisuusakatemian rehtori
* 2009–2015 - Tarton Yliopiston Narvan collegen rehtori
* 2007–2009 - Opetus- ja tiedeministeriön varakansleri
* 1999–2007 - Tarton Yliopiston Narvan collegen rehtori
* 1991–1999 - Työskenteli Tarton Yliopistossa

## Politiikka
Vuoden 2013 kunnallisvaaleissa Raik valittiin sosiaalidemokraattien listoilta Narvan kaupunginvaltuustoon. Hän pyrki vuonna 2017 Narvan kaupunginjohtajaksi, mutta ei tullut valituksi. 

Raik valittiin Riigikoguun vuoden 2019 vaaleissa sosiaalidemokraattien listoilta. 
Hän oli ehdolla Euroopan parlamentin vaaleissa 2019.

## Lähteet
* 
* 

### Viitteet
Vote Is a Bullet

**Vote Is a Bullet** on Virgin Snatchin kuudes studioalbumi, joka julkaistiin 16. marraskuuta 2018.

## Kappaleet

## Arvostelut
* Metal Temple: 

## Lähteet

## Aiheesta muualla
* ''Vote Is a Bullet'' discogs.com -sivustolla 
*
Fowlerin liuos

**Fowlerin liuos** on historiallisesti lääkkeenä käytetty arseenin liuos, joka sisältää 1&nbsp;% kaliumarseniittia (KAsO2). Muut liuoksen ainesosat olivat kaliumkarbonaatti ja lavendelisprii, joten se voitiin tunnistaa viimeisimpänä mainitun hajun perusteella. Lääkettä otettiin kaksi tai kolme kertaa päivässä, aluksi kolme tippaa kerrallaan, ja kerta-annosta lisättiin vähitellen 15 tippaan saakka. Brittiläinen lääkäri Thomas Fowler (1736–1801) esitteli aineen vuonna 1786. Sitä käytettiin anemian, reuman, psoriasiksen ja useiden muiden tautien hoidossa. Vuodesta 1865 alkaen Fowlerin liuosta käytettiin leukemian hoitoon ensimmäisenä kemoterapian lääkeaineena. Sitä käytettiin hoitona myös vaikeassa malariassa ja malarian ehkäisyssä.

1900-vuosikymmenestä alkaen epäorgaanisten arseeniyhdisteiden, kuten Fowlerin liuoksen käyttö vähentyi ja huomio kiinnittyi orgaanisiin arseenivalmisteisiin, kuten atoksyyliin ja salvarsaaniin.

1900-luvun kuluessa opittiin, että Fowlerin liuos, kuten muutkin arseeniyhdisteet ovat huomattavan myrkyllisiä ja karsinogeenisia, joten niiden käyttö lääkkeenä loppui lähes kokonaan. Kuitenkin vuonna 2001 Yhdysvaltain elintarvike- ja lääkevirasto (FDA) hyväksyi arseenitrioksidia sisältävän lääkkeen käytön erään akuutin leukemian tyypin hoidossa.

## Lähteet
Epäilyksen ulkopuolella

**Epäilyksen ulkopuolella** (tai **Epäilyksen yläpuolella**, *Indagine su un cittadino al di sopra di ogni sospetto*) on Elio Petrin käsikirjoittama ja ohjaama italialainen rikoselokuva vuodelta 1970. Naisystävänsä murhaavasta poliisipäälliköstä kertova tarina voitti parhaan vieraskielisen elokuvan Oscar-palkinnon sekä tuomariston Grand Prix’n ja kriitikoiden palkinnon Cannesissa.

## Vastaanotto
*Helsingin Sanomien* Helena Ylänen kirjoitti elokuvan televisioesityksen alla 1977 sen uskottavuuden kärsivän hieman päähenkilön selvästä psyykkisestä epävakaudesta: naisystävän murha selitetään seksuaaliongelmilla. Poliisitoimen yhteiskunnallisessa kritiikissä hän sanoo Petrin onnistuvan paremmin: päähenkilö on suurisuinen öykkäri, rikollisten kaltaiseksi muuttunut.

## Lähteet
Barbro Tano

**Ella Barbro Tano** (s. 30. marraskuuta 1939 Pajala) on entinen ruotsalainen maastohiihtäjä ja edusti IFK Kiirunaa.

Barbro Tano nousi Ruotsin naishiihtäjien kärkikaartiin vasta lähes 30-vuotiaana. Hän oli naimisissa ja kahden pienen pojan äiti Kiirunasta. Hän voitti vuonna 1967 ensimmäista kertaa naisille järjestetyn Lidingöloppetin 15 kilometrin. Hän nousi Ruotsi maajoukkueeseen seuraavana kilpailukautena ja edusti Ruotsia Grenoblen talviolympialaisissa 1968. Hän sijoittui 5 kilometrillä 18:nneksi ja 10 kilometrillä kymmenenneksi Ruotsin Toini Gustafssonin voittaessa molemmat matkat. Tano törmäsi 5 kilometrin kisassa Suomen Senja Pusulan kanssa niin, että Pusula menetti todennäköisesti kisan voiton.  Vuonna 1972 Tano osallistui toisen kerran olympialaisiin Sapporossa. Sijoitukset olivat 19. 5 kilometrillä ja 13. 10 kilometrillä. 

Ruotsin mestaruuksia Tano saavutti vuonna 1969 niin 5 kuin 10 kilometrillä, ja vuonna 1972 hän ankkuroi seuransa IFK Kiirunan voittoon.

Aktiiviuransa jälkeen Tano työskenteli Kiirunassa LKAB:n toimistovirkailijana eläkkeelle pääsyynsä asti. Liikunta oli aktiiviuran jälkeen myös mukana. Hän kilpaili vetokoiravaljakkojen kisoissa ja osallistui useamman kerran Tukholman maratonille.

## Lähteet
*
*

### Viitteet
Zila Ghaziabad

**Zila Ghaziabad** on vuonna 2013 ensi-iltansa saanut intialainen hindinkielinen toimintaelokuva, jonka ohjasi Anand Kumar ja tuotti Vinod Bachchan.

## Näyttelijät

## Soundtrack

## Lähteet

## Aiheesta muualla
* 
*
Kehro

**Kehro** on 1980-luvun alussa Helsingissä perustettu orkesteri, jonka tyylilaji on psykedeelinen etnoväritteinen taustamusiikki. Yhtyeen nimi viittaa Urjalassa sijaitsevaan saman nimiseen kylään. Ektro Records julkaisi yhtyeen esikoisalbumin Urdiala huhtikuussa 2019 ja kakkosalbumin Jalousie toukokuussa 2021. Kehron kolmosalbumi Hamlet on omakustanne, joka ilmestyi lokakuussa 2022.

Yhtyeen perustajajäsenet ovat alun perin urjalalaiset Vesa Kaartinen ja Ville Toikka. Kitaraduona aloittanut yhtye kasvoi 2000-luvun alkuvuosina trioksi, jonka kontrabasistina oli ensin Tapio Ollikainen, sittemmin Markku Kyyhkynen. Keikoilla rumpaleina ovat olleet mm. Kalle Outila, Markus Raivio, Okko Laru ja Knut Haglund. Yhtye on pitänyt keikat avoimena kaikille halukkaille niin, että ad hock -kokoonpanoissa on parhaimmillaan musisoinut lähes kymmenen soittajaa. Soitinvalikoima on vaihdellut lehmänkellosta nokkahuiluun.

## Jäsenet
* Ville Toikka – sähkökitara, slidekitara
* Vesa Kaartinen – akustinen kitara, resonaattori, banjo, huuliharppu
* Markku Kyyhkynen – kontrabasso

## Kehron albumeilla esiintyneet muusikot

* Samuli Laiho – akustinen kitara, syntetisaattori
* Janne Oinas – sähkökitara, syntetisaattori
* Marko Timonen – lyömäsoittimet
* Abdissa "Mamba" Assefa – lyömäsoittimet
* Kalle Outila (Carlos Bronco) – akustinen, slide- ja sähkökitara, mandoliini
* Tero Hyväluoma – viulu
* Kimmo Pohjonen – huuliharppu
* Hannu Saha – kokle, kantele, midi, tenoritorvi
* Mikko Helenius – bandoneon
* Jari Sikander – nokkahuilu, kornetti
* Heikki Saha – klarinetti
* Ossi Kohijoki – tuuba

## Diskografia
* Urdiala (albumi)
* Jalousie (albumi)
* Hamlet (albumi) **(2022)**

## Lähteet

## Aiheesta muualla
* Kehron Facebook-faniryhmä
* Alste, Marjo (2021) Kehro-orkesterin toinen levy kantaa 1950-luvun tangon nimeä – uunituore levy julkaistiin tänään *Urjalan sanomat*
* Laine, Pekka (2022) Arvio: Maailmallista menoa ja rytmin juhlaa – Kehron mielikuvituskansanmusiikki tulee kaikkialta *Soundi*
Charles Catterall

**Charles Catterall** (16. lokakuuta 1914 – 1. marraskuuta 1966) oli eteläafrikkalainen nyrkkeilijä ja olympiamitalisti.

Catterall saavutti 57,2 kilogramman painoluokassa olympiahopeaa Berliinissä 1936 hävittyään loppuottelussa Argentiinan Oscar Casanovasille. Catterall oli Berliinissä maansa ainoa mitaleille yltänyt urheilija.

## Lähteet
* Charles Catterall Bio, Stats, and Results Olympics at Sports-Reference.com 

### Viitteet
Kiertomehiläiset

**Kiertomehiläiset** (*Nomada*) ovat aitomehiläisten (Apidae) heimoon kuuluva pistiäissuku. Kiertomehiläiset ovat rakenteeltaan melko kaljuja, kapearuumiisia mehiläisiä, joilla on kiiltävä ja kirjava takaruumis. Suvun lajien määrittäminen on vaikeaa ja ne  sekoitetaan helposti esimerkiksi petopistiäisiin. Kiertomehiläiset ovat pesävieraita ja ne munivat erityisesti maamehiläisten pesiin, jolloin niiden toukat syövät isäntälajin omille toukilleen tuomaa siitepölyä. 

Kiertomehiläisten suku on hyvin laaja ja sukuun kuuluu maailmanlaajuisesti yli 700 lajia. Suvun lajimäärä vaihtelee eri lähteissä. Suomessa suvun edustajia esiintyy  yli 20 lajia. Aikuiset kiertomehiläiset ruokailevat kukilla ja toimivat hyödyllisinä pölyttäjinä kasveille.

## Sukuun kuuluvia lajeja
*Harjukiertomehiläinen (*Nomada alboguttata*) 
*Nomada argentata
*Ruusuruohokiertomehiläinen  (*Nomada armata*) 
*Hietikkokiertomehiläinen (*Nomada baccata*) 
*Hammaskiertomehiläinen (*Nomada ferruginata*)
*Pikkukiertomehiläinen (*Nomada flavoguttata*)
*Vyökiertomehiläinen (*Nomada flavopicta*)
*Nomada fulvicornis 
*Tummakiertomehiläinen (*Nomada fusca*)
*Piehtarikiertomehiläinen (*Nomada fuscicornis*)
*Hohtokiertomehiläinen (*Nomada goodeniana*)
*Kultakiertomehiläinen (*Nomada integra*)
*Pajukkokiertomehiläinen (*Nomada lathburiana*)
*Raitakiertomehiläinen (*Nomada leucophthalma*) 
*Vaahterakiertomehiläinen (*Nomada marshamella*) 
*Mutakiertomehiläinen (*Nomada moeschleri*)
*Punajalkakiertomehiläinen (*Nomada obscura*) 
*Kultapiiskukiertomehiläinen (*Nomada obtusifrons*) 
*Mantukiertomehiläinen (*Nomada opaca*)
*Punikkikiertomehiläinen (*Nomada panzeri*)
*Kangaskiertomehiläinen (*Nomada roberjeotiana*) 
*Verikiertomehiläinen (*Nomada ruficornis*)
*Kanervakiertomehiläinen (*Nomada rufipes*)
*Apilakiertomehiläinen (*Nomada stigma*) 
*Ahokiertomehiläinen (*Nomada striata*) 
*Keltasiimakiertomehiläinen (*Nomada subcornuta*) 
*Sitruunakiertomehiläinen (*Nomada succincta*)
*Kurjenjalkakiertomehiläinen (*Nomada tormentillae*)

## Aiheesta muualla
*Laji.fi: Kiertomehiläiset (Nomada)
*Pistiäistyöryhmä: Suomen kiertomehiläiset (Nomada)
*Ötökkätieto: Kiertomehiläislaji (Nomada sp.)
*ITIS: Nomada 
*University of Michigan, Animal Diversity Web (ADW): Nomada 
*Iowa State University, Bug Guide: Genus Nomada - Nomad Bees 
*Pherobase: Semiochemicals of Genus Nomada
Työväenluokka nousee taivaaseen

**Työväenluokka nousee taivaaseen** (tv-ohjelmatiedoissa  **Työväenluokka nousee paratiisiin**, *La classe operaia va in paradiso*) on Elio Petrin ohjaama italialainen draamaelokuva vuodelta 1971. Petri laati poliittisen draaman käsikirjoituksen yhdessä Ugo Pirron kanssa, ja elokuvan pääosaa näyttelee Gian Maria Volonté.

Cannesin elokuvajuhlilla 1972 teos sai jaetun Grand Prix International -palkinnon Francesco Rosin elokuvan *[[Mattein tapaus]]* kanssa.

## Juoni
Lulu Massa (Volonté) katkaisee sormensa tehdastyössä ja alkaa miettiä, kenen hyväksi hän uhraa terveytensä.

## Vastaanotto
Elokuvaa ei nähty Suomen teattereissa. *Helsingin Sanomien* Rauno Harju kirjoitti elokuvan tv-esityksen alla vuonna 1974 ajan kuluttajavalistustyyliin: ”Kun istutte tänä iltana television ääreen katsoaksenne italialaisen Elio Petrin elokuvan – – tulette tehneeksi kenties perjantaipäivän viisaimman tekonne. Filmin loputtua huomaatte olevanne vakuuttuneita siitä, että näitte hyvän elokuvan.” Harju piti elokuvaa monikerroksisena ja universaalina kuvauksena työläisten ahtaasta, kellokorttien ja kiihtyvän työtahdin maailmasta.

## Lähteet
Valéria Gyenge

**Valéria Gyenge** (s. 3. huhtikuuta 1933 Budapest, Unkari) on unkarilainen uransa päättänyt uimari. Hän voitti kesäolympialaisissa 1952 naisten 400 metrin vapaauinnin kultaa. Vuoden 1956 kesäolympialaisissa Gyenge osallistui naisten 400 metrin vapaauintiin ennakkosuosikkina, mutta floppasi ja jäi kahdeksanneksi. Gyenge valittiin International Swimming Hall of Fameen vuonna 1978.

## Lähteet
Chilternin kukkulat

**Chilternin kukkulat** on noin 115 kilometriä pitkä ja 839 neliökilometriä laaja kukkula-alue Etelä-Englannissa, Lontoosta luoteeseen. Kukkuloiden kallioperä on liitukiveä, ja ne muodostavat lounais-koillissuuntaisen jonon Oxfordshiren, Buckinghamshiren, Hertfordshiren ja Bedfordshiren kreivikuntien alueelle. Kukkuloiden kaakkoisrinteet laskeutuvat loivina Thamesjoen laaksoon, kun taas niiden luoteisrinteet ovat selvästi jyrkemmät. Korkein huippu on Haddington Hill (267&nbsp;m), joka on myös Buckinghamshiren korkein kohta.

National Trust on perustanut seudulle useita suojelualueita, joista on tullut suosittuja matkailunähtävyyksiä. Aikaisemmin kukkuloilla oli sankkoja pyökkimetsiä, joista High Wycomben huonekaluteollisuus sai raaka-aineensa. Nykyisin metsiä on enää läntisimmillä kukkuloilla. Alueen poikki kulkee useita solia, joihin on rakennettu Lontooseen johtavia maanteitä ja rautateitä.

## Lähteet

## Aiheesta muualla

* Chilterns Countryside (National Trustin sivusto)
* Visit the Chilterns  (matkailusivusto)
Egyptin maahockeymaajoukkue

**Egyptin maahockeymaajoukkue** edustaa Egyptiä miesten maahockeyn maaotteluissa.

Egypti on osallistunut kesäolympialaisiin kahdesti: sekä Barcelonassa 1992 että Ateenassa 2004 se sijoittui 12:nneksi. Afrikan-mestaruuskilpailuissa Egypti on menestyneimpiä maita: se on ollut usein mitaleilla ja voittanut mestaruuden vuosina 1983 ja 1989. Afrikan kisoissa se on saavuttanut kaksi kultaa ja kaksi hopeaa.

## Sijoitukset
**[[Maahockey olympialaisissa|Kesäolympialaiset]]**
*1992 – 12:s
*2004 http://www.todor66.com/hockey/field/Africa/index_Men_AG.html 12:s

**[[Maahockeyn Afrikan-mestaruuskilpailut|Afrikan-mestaruuskilpailut]]** 
*1983 – kultaa
*1989 – kultaa
*1993 – hopeaa
*1996 – pronssia
*2000 – hopeaa
*2005 – hopeaa
*2009 – hopeaa
*2013 – hopeaa
*2017 – hopeaa

**[[Afrikan kisat]]**
*1991 – kultaa
*1995 – hopeaa
*1999 – hopeaa
*2003 – kultaa

## Lähteet
* Afrikan-mestaruuskilpailujen tilastot todor66.com 
* Afrikan kisojen tilastot] todor66.com 
* Egypt Hockey Men's Hockey Results Olympics at Sports-Reference.com 

### Viitteet
Riitta Vanhatalo

**Riitta Vanhatalo** (s. 1963 Kärsämäki) on suomalainen toimittaja ja johtaja, tällä hetkellä Taide- ja kulttuuriviraston strategiajohtaja. Vanhatalo oli Suomen Kotiseutuliiton toiminnanjohtaja vuosina 2013–2022. Hänet valittiin Kansallisen audiovisuaalisen instituutin johtajaksi syyskuussa 2022 ajalle 1.11.2022–31.10.2027. Valinnasta KAVI:n johtajaksi tehtiin hallinto-oikeuteen kolme valitusta, joiden perusteella hallinto-oikeus kumosi nimityksen kesäkuussa 2024. Opetus- ja kulttuuriministeriö haki hallinto-oikeuden päätökseen valituslupaa korkeimmasta hallinto-oikeudesta. Korkein hallinto-oikeus kumosi hallinto-oikeuden päätöksen 11.11.2025 ja saattoi opetus- ja kulttuuriministeriön virkaan nimityksen voimaan. 

Taiteen edistämiskeskuksen ja Kansallisen audiovisuaalisen instituutin yhdistyttyä 1.1.2026, Vanhatalosta tuli uuden Taide ja kulttuuriviraston Strategia, viestintä ja yhteiskuntasuhteet -osaston strategiajohtaja. 

Koulutukseltaan Vanhatalo on filosofian tohtori. Hän väitteli Tampereen yliopistossa puheviestinnän alalta vuonna 2014. Väitöskirja käsitteli vuorovaikutusta, päätöksentekoa ja johtamista verkostossa sekä tasavertaisuuden näkökulmaa vuorovaikutuksessa.

Ennen Kotiseutuliittoa Vanhatalo työskenteli yli 20 vuotta Ylessä toimittajana, tuottajana ja päällikkötehtävissä uutisissa, ajankohtaisohjelmissa, asia- ja kulttuuriohjelmissa sekä radiokanavista Yle Radio 1:ssä ja Yle Radio Suomessa. Aiemmin hän on työskennellyt myös toimittajana ja ohjelmapäällikkönä kaupallisessa paikallisradiossa sekä kirjastotoimenjohtajana, opettajana, tutkijana ja kulttuurisihteerinä. 

Riitta Vanhatalo on kotoisin Pohjois-Pohjanmaan Kärsämäeltä. Nykyisin hän asuu Kirkkonummella.

## Lähteet
Pelisalmi

**Pelisalmi** on kulmakunta Kangasalla. Kulmakunta on muodostunut Längelmäveden Pelisalmen ylittävän sillan ympäristöön.

Pelisalmi on saanut nimensä kun tukkimiehet aikoinaan pelasivat korttia odotellessaan tukkilauttoja pelisalmen sillan kohdillalla olevalla tukkireitillä. Pelisalmella on paljon kesämökkejä ja jonkin verran vakioasutusta.
Suomen krikettimaajoukkue

**Suomen krikettimaajoukkue** edustaa Suomea kriketin maajoukkuekilpailuissa. Sitä hallinnoi vuonna 1999 perustettu Suomen Krikettiliitto.

Suomi on ollut  International Cricket Councilin liitännäisjäsen (*associate member*) vuodesta 2017 lähtien. Huhtikuussa 2018 kaikille ICC:n jäsenille myönnettiin oikeudet virallisiin T20-maaotteluihin (eli pelimuotoon, jossa joukkueilla on 20 syöttövuoroa, joissa kuusi syöttöä). 

Maajoukkue pelasi ensimmäisen ottelunsa vuonna 2000 Itävaltaa vastaan. Ensimmäiset T20-maaottelunsa Suomi pelasi Tanskaa vastaan Bröndbyssä heinäkuussa 2019. Suomi hävisi molemmat ottelut. Suomen ensimmäinen T20-kotimaaottelu pelattiin Espanjaa vastaan elokuussa 2019 Keravan kansallisella krikettikentällä. Suomi voitti ensimmäisen ottelun, mutta hävisi kaksi jälkimmäistä.

## Lähteet

## Aiheesta muualla
* Maajoukkue Krikettiliiton sivuilla
Tigist Tufa

**Tigist Tufa** (s. 26. tammikuuta 1987) on etiopialainen kestävyysjuoksija. Hänen päämatkansa on maraton.

Tufan uran suurin saavutus on vuoden 2015 Lontoon maratonin voitto. Vuotta aiemmin hän voitti Shanghain maratonin ennätysajallaan 2:21:52.

Arvokisoissa Tufa on kilpaillut kahdesti, parhaana tuloksena kuudes sija Pekingin MM-kisojen maratonilla. 2016 Rion olympiamaratonilla Tufa joutui keskeyttämään.

## Lähteet
Alaa Salah

**Alaa Salah** () on sudanilainen arkkitehtiopiskelija, josta tuli khartumilaisen valokuvaaja Lana Harounin ottaman kuvan johdosta symboli Sudanissa joulukuussa vuonna 2018 alkaneille mielenosoituksille, joissa mielenosoittajat vaativat presidentti Omar Hassan al-Bashirin eroa. 

Alaa Salah opiskelee arkkitehtuuria Khartumin kansainvälisessä yliopistossa. Hän osallistui mielenosoituksiin niiden alusta asti. Hänet kuvattiin 8.4.2019, kun hän oli auton katolla seisten johtamassa protestilaulujen laulamista armeijan päämajan edessä pidetyssä mielenosoituksessa. Hänellä on kuvassa päällään sudanilainen toub- tai thobe-asu, joka on valkoisesta puuvillakankaasta valmistettu perinnevaate. Tuota perinteistä asua ei enää juuri käytetä Sudanissa, ja se yhdistetään vanhempiin sukupolviin. 1940– ja 1950-luvuilla Sudanissa naisaktivistit pukeutuivat valkoiseen thobeen. Salahilla oli myös korvissaan pyöreät kultaiset korvakorut, jollaiset ovat yleensä periytyneet äidiltä tyttärelle. Valokuvaaja Lana Harounin kännykällä ottama kuva lähti leviämään sosiaalisessa mediassa ja siitä tuli mielenosoitusten symboli. 

## Lähteet

## Aiheesta muualla
* 
* 
* 
*
Melkein totta

**Melkein totta** on suomalainen draamakomediasarja, jonka pääosissa näyttelevät Heli Sutela, Hannele Lauri sekä Emilia Sinisalo. Heli Sutela on käsikirjoittanut sarjan yhdessä Heikki Syrjän ja Riku Suokkaan kanssa. Suokas on puolestaan ohjannut sarjan yhdessä Petri Kotwican ja Kimmo Taavilan kanssa.

Sarja kertoo saman pukuhuoneen jakavan kolmen eri ikäisen teatterinäyttelijän arjesta suomalaisessa laitosteatterissa. Teatteria on johdettu huolimattomasti, mistä sen työntekijät ovat ottaneet irti kaiken mahdollisen hyödyn. Jokaisessa jaksossa on teema, jota käsitellään myös sarjassa nähtävissä katkelmissa klassisista sekä moderneista näytelmistä.

Sarja on kuvattu Tampereen Työväen Teatterissa.

## Rooleissa

## Jaksot

## Lähteet

## Aiheesta muualla
* ''Melkein totta'' Yle Areenassa
Ellen Namhila

**Ellen Ndeshi Namhila** (s. 1964) on Namibian yliopiston vararehtori ja viiden vuoden virkavapaalla yliopiston kirjaston johtajan tehtävästä.

Namhila joutui 12-vuotiaana kokemaan Etelä-Afrikan puolustusvoimien hyökkäyksen kotiseudullaan vuonna 1976, ja hän haavoittui luotien mennessä hänen jalkojensa ja käsiensä läpi. Hänet kuitenkin pelastettiin kotikylään. Myöhemmin hän pakeni Angolaan ja toimi sairaanhoitajana SWAPO:n sissileirillä. Lukion hän suoritti Gambiassa, ja kirjastotieteen opinnot Tampereen yliopistossa. Hän valmistui vuonna 1993, ja opinnäytteen nimi oli *Rural development communication in Namibia: an Owambo case study.* Hän myös väitteli tohtoriksi Tampereella vuonna 2015. Väitöskirjan otsikko oli *Recordkeeping and missing "Native estate" records in Namibia: an investigation of colonial gaps in a post-colonial national archive.*

Yliopiston vararehtorin työssä hän vastaa mm. henkilöstö- ja talousasioista sekä ATK:sta ja kiinteistöistä.

## Viitteet
Seventhian ...Memories of Time

**Seventhian... Memories of Time** on Dreamtalen seitsemäs studioalbumi, joka julkaistiin 23. marraskuuta 2016.

## Kappaleet

## Kokoonpano
* Erkki Seppänen – laulu
* Seppo Kolehmainen – kitara
* Rami Keränen – kitara
* Heikki Ahonen – basso
* Janne Juutinen – rummut
* Akseli Kaasalainen – kosketinsoitin

## Arvostelut
* Imperiumi: 8+/10
* Inferno: 
* Metalliluola: 7/10

## Lähteet

## Aiheesta muualla
* 
*
Raa Raa, leikkisä leijona

**Raa Raa, leikkisä leijona** (engl. *Raa Raa the Noisy Lion,* tai yksinkertaisesti ***Raa Raa***) on brittiläinen stop motion - animoitu lastenohjelma. Sarjan ensimmäinen jakso esitettiin 1. toukokuuta 2011.       

## Jaksot
* Ollaan hiljempaa
* Puuttuva ääni
* Puuhku kadottaa äänensä
* Raa Raa löytää äänensä
* Semmin välipala
* Raa Raan kokoelma
* Uu-Uun viidakkorumpu
* Toilin äänikivet
* Raa Raan äänekäs lahja
* Raa Raan kova karjunta
* Raa Raan raapimispuu
* Raa Raasta on moneksi
* Masun murina
* Raa Raan lempiääni
* Banaaninkuoret
* Leikki ennen päiväunia
* Sadepäivä
* Kolmas pyörä
* Viidakon eläimet
* Raa Raan lempiesineet
* Viidakkotanssiaiset
* Raa Raan mahtava ääni
* Raa Raan päiväunisatu
* Banaanijuhlat
* Kalskeen pauke
* Raa Raan uusi ääni
* Krokin heiluva hammas
* Naurun paikka 
* Puuhkun kärsä
* Pomppupallo
* Hippasilla
* Raa Raan vihellys
* Raa Raan hikka
* Leikki Uu-Uulle
* Raa Raan täydelliset lahjat
* Raa Raa apinoi
* Ärjyvä apina
* Uutta etsimässä
* Raa Raan suuri melukirja
* Tohtori Raa Raa 
* Raa Raan uudet äänet
* Sivu karkuteillä
* Vinkeä vikinä 
* Herää, Puuhku!
* Kalassa
* Leijonan lelu 
* Uusi leikki
* Raa Raa kaiken osaa 
* Krokin kookospähkinä
* Viidakon kuninkaalliset
* Kadonnut hammasharja
* Viidakon äänekkäin talo

## Suomenkieliset ja englanninkieliset äänet
**Suomenkieliset äänet**
* Jon-Jon Geitel - Raa Raa
* Heljä Heikkinen - Semmi, Toili
* Samuel Harjanne - Uu-Uu
* Katja Aakkula - Kertoja, Puuhku
* Aksu Palmén - Kroki
**Englanninkieliset äänet**

* Bradley Shedden - Raa Raa
* Mia Hann - Semmi
* Eden Jarrett - Toili
* Lorraine Kelly - Kertoja
* Oliver Dillon - Puuhku
* Jamie Oram - Uu-Uu
* Max Miller - Kroki

### Äänityöt

* Magnus Axberg
* Markus Degerman
* Hans Halmari
* Lauri Planman
* Nelly Sandiia
* Jari Ikonen

### Muut

* Suomennos: Jari Siltakoski 
* Tuottaja: Jaana Hovinen
Majajärvi (Mänttä-Vilppula)

**Majajärvi**  on Pirkanmaalla Mänttä-Vilppulassa ja Virroilla Pohjaslahden lähellä sijaitseva järvi.

## Maantietoa
Järven pinta-ala on 82 hehtaaria, se on 1,8 kilometriä pitkä ja 1,1 kilometriä leveä. Siinä ei ole kartan mukaan saaria. Järven rantaviivan pituus on 7 kilometriä.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Majajärven valuma-alueeseen (35.418) järvi kuuluu. Järven vedenpinnan korkeus on 118,1 metriä mpy.

## Lähteet
Holger Lissner

**Holger Lissner**  (s. 15. heinäkuuta 1939 Rynkeby, Tanska) on tanskalainen pappi ja virsirunoilija.

Lissner toimi Løgumklosterserin kansankorkeakoulun opettajana 1971–1979 ja pappina Sønder Bjertissä 1980–2003. Hän on työskennellyt virsirunoilijana ja uusien virsi- ja kuoroteosten julkaisija. Hän on kirjoittanut myös jumalanpalvelustekstejä ja rukouksia, muun muassa tanskalaiseen pelimannimusiikkimessuun *Spillemandsmessen* sekä sarjan päivän rukouksia Tanskan kirkon kirkkokäsikirjan lisäykseen 1993. Lissnerin virret ovat teemoiltaan ajankohtaisia, moderneja ja ennakkoluulottomia.

Lissnerin virsiä on julkaistu lukuisissa virsikirjoissa ja virsikirjan lisäyksissä. Tanskan kirkon virsikirjassa on kahdeksan hänen kirjoittamaansa ja seitsemän hänen kääntämäänsä virttä. Norjan kirkon virsikirjassa on kaksi hänen kirjoittamaansa virttä. Ruotsissa hänen virsiään on julkaistu muun muassa *Palmer i 2000-talet* -kirjassa seitsemän virttä  ja Ruotsin kirkon ruotsinkielisessä virsikirjassa "Den svenska psalmboken med tillägg" yksi virsi. Suomen evankelis-luterilaisen kirkon virsikirjassa, sen lisävihkossa vuodelta 2017 on yksi hänen virtensä (virsi 969 "Päivä maillensa käy"). Hän on kääntänyt tanskaksi Anna-Mari Kaskisen kirjoittman virren "Herra, kädelläsi", "Gud, i dine hænder er det godt at bo".  

## Lähteet
Tsegaye Mekonnen

**Tsegaye Mekonnen** (s. 15. kesäkuuta 1995) on etiopialainen kestävyysjuoksija. Hänen päämatkansa on maraton.

Mekonnen voitti 18-vuotiaana ensimmäisen juoksemansa virallisen maratonin, kun hän oli Dubain maratonin ykkönen vuonna 2014 omalla ennätysajallaan 2.04.32.

Mekonnen on juossut urallaan vuoteen 2018 mennessä yhden arvokisamaratonin. Hän oli vuoden 2017 Lontoon MM-kisoissa 19:s.

## Lähteet
Tiikerin raidat

**Tiikerin raidat** on suomalaisen laulajan ja lauluntekijän Jonne Aaronin kolmas sooloalbumi, joka julkaistiin 10. toukokuuta 2019. Levyn on tuottanut Jimmy Westerlund. Albumin alkuperäinen työnimi oli *Rooma*.

Jonne Aaron on sanonut, että *Tiikerin raidat* on hänen uransa ”vahvimpia kokonaisuuksia niin tekstillisesti kuin musiikillisestikin”. Hän on kuvaillut levyä monipuoliseksi ja arvellut joidenkin sen kappaleiden herättävän "puolesta ja vastaan -reaktioita”. Albumi on ”soundillisesti lähempänä” Jonne Aaronin Negative-yhtyettä, ja sanoitukset käsittelevät hänen yksityiselämänsä käänteitä, ”ennen kaikkea eroa”.

Levy sai vaisun vastaanoton kriitikoilta. *[[Soundi]]n* arviossa todettiin: ”Muutamista hyvistä hetkistä huolimatta on kokonaisuus musiikillisesti varsin keskiverto. Sanoituksetkaan eivät pääse säväyttämään.” *[[Keskisuomalainen (yritys)|Keskisuomalaisessa]]* sanottiin, että levy on ”niin yhteinäinen jööti, että ulkopuolinen rupeaa väkisinkin kyseenalaistamaan Aaronin ja luottotuottaja Jimmy Westerlundin mielikuvituksen”.

*Tiikerin raidat* nousi julkaisuviikollaan Suomen virallisen albumilistan viidennelle sijalle. Fyysisellä albumilistalla levy nousi sijalle kolme. Listaviikkoja levylle kertyi albumilistalla yhteensä kaksi.

Albumilta on julkaistu viisi singleä vuosina 2015–2019. Niistä neljä nousi Suomen radiokanavien soitetuimpien listalle. Levyn ensimmäinen single ”Mitä sä ajattelet (anna sun äänesi kuulua)” julkaistiin alun perin osana vuoden 2015 Nenäpäivä-kampanjaa.

## Kappaleet
Kaikki san. ja säv. Jonne Aaron, ellei muuta mainittu.

## Tekijät

### Muusikot
*Jonne Aaron
*Jimmy Westerlund
*Tom Diekmeier
*Dani Strömback
*Hannes Pirilä
*Torsten Borg
*Capri
*Jeremy Folderol

### Muut
*Jimmy Westerlund – tuotanto, äänitys
*Svante Forsbäck – masterointi
*Asko Kallonen – A&R
*Ville Juurikkala – valokuvat
*Mainostoimisto Bananas / Jonne Aaron – kansien layout design

## Arvostelut
* Savon Sanomat: 
* Soundi: 

## Lähteet
Atsede Baysa

**Atsede Baysa Tesema** (s. 16. huhtikuuta 1987) on etiopialainen kestävyysjuoksija. Hänen päämatkansa on maraton.

Baysan henkilökohtainen ennätys maratonilla on 2.22.03, jonka hän saavutti voittaessaan Chicagon maratonin vuonna 2012. Puolimaratonilla Baysan ennätys on 1.07.33.

## Maratonvoitot
Lähde: IAAF
* Bostonin maraton: 2016
* Chicagon maraton: 2010, 2012
* Istanbulin maraton: 2007
* Pariisin maraton: 2009, 2010
* Xiamenin kansainvälinen maraton: 2010

## Lähteet
Ezekiel Jafary

**Ezekiel Jafary Ngimba** (s. 30. joulukuuta 1989) on tansanialainen kestävyysjuoksija. Hänen päämatkansa on maraton.

Jafary oli vuoden 2017 Lontoon MM-kisoissa maratonilla 12:s, ja kahta vuotta aiemmin Pekingin MM-kisoissa samalla matkalla 27:s.

## Henkilökohtaiset ennätykset
*Lähde: IAAF*
**Ratajuoksut:**
* 1500 m: 3.46,85 (2009)
* 5000 m: 13.24,39 (2009)
* 10,000 m: 27.39,92 (2009)
**Maantiejuoksut:**
* 10 km: 28.31 (2014)
* 20 km: 1.00.53 (2008)
* Puolimaraton: 1.00.41 (2009)
* Maraton: 2.11.55 (2017)

## Lähteet
Mirjam Kalland

**Mirjam Johanna Kalland** (s. 16. elokuuta 1961 Helsinki) on suomalainen kasvatustieteen tohtori ja lastenpsykoterapeutti, joka on toiminut Helsingin yliopiston varhaiskasvatuksen ruotsinkielisenä professorina vuodesta 2018.

Hän on kasvatustieteilijä, joka väitteli tohtoriksi vuonna 1995 aiheena vauvan huuli- ja suulakihalkion merkityksestä vanhemmille tutkielmalla *Psychosocial aspects of cleft lip and palate: Implications for parental education*. Hänellä on myös psykoterapeutin koulutus. Hän on tutkinut muun muassa huostaanotettuja nuoria. Hänen erityinen mielenkiintonsa kohde on mentalisaatio ilmiönä, miten lapsen vanhemmat tulkitsevat lasta.

Kalland on toiminut Mannerheimin Lastensuojeluliiton pääsihteerinä vuosina 2008–2015 ja puheenjohtajana vuodesta 2018 alkaen. Svenska social- och kommunalhögskolanin rehtorina hän toimi vuosina 2014–2018. Hän on myös Sibelius-Akatemian musiikkikasvatuksen dosentti sekä Opetusalan eettisen neuvottelukunnan jäsen. Hänellä on runsaasti tieteellisiä julkaisuja.

Kalland on myös arvioinut oman lapsuutensa ajan ja nykyajan lapsuutta ja vanhemmuutta. Pienenä lapsena hän joutui eroon vanhemmistaan sairaalaan oltuaan tukehtumaisillaan, ja sen aikaista eroahdistusta hän on puinut julkisesti. Nykyajassa hän ihailee sitä, että lapsille on kyetty antamaan enemmän itsevarmuutta ja vähemmän epäonnistumisen pelkoa kuin aiemmin.

Kalland on avioliitossa ja hänellä on kaksi lasta, jotka ovat syntyneet vuosina 1987 ja 1988.
 
## Lähteet
 

## Aiheesta muualla
* Mirjam Kallandin Google Scholar -profiili. 
* Olin, Daniel: Professori Mirjam Kalland seisoo aina lasten puolella. Yle Areena 1.6.2019.
* Sillanpää, Anna: Lastenpsykoterapeutti Mirjam Kallandin oma lapsuus: Purin traumaa painajaisissani. *Kodin Kuvalehti* 9/2015.
* Vähäsarja, Sari:  1-vuotias Kerttu on koko elämänsä nähnyt vieraita vain kaukaa, ja hymytkin jäävät maskien taakse – erikoisella ajalla voi olla hänen kehitykselleen suuri merkitys. Yle Uutiset 9.3.2021.
* Toivomus: Mirjam Kalland. Yle Areena 27.11.2018.
* MLL: Lapsi haluaa tietää, miksi joku haluaa tappaa. Yle Uutiset 24.7.2011.
Erik Selin

**Erik Selin** (s. 1967) on ruotsalainen miljardööri, suomalaisten kiinteistösijoitusyhtiöiden Saton ja Joo Group Oy:n suuromistaja omistamansa asuntoyhtiö Balderin kautta sekä Saton ja Joon hallitusten puheenjohtaja.

## Lähteet

## Aiheesta muualla
Erkka Valkila

**Erkka Ilpo Eerik Valkila** (s. 1953) on suomalainen yritysjohtaja, joka toimi Saton toimitusjohtajana vuosina 2003–2015. Koulutukseltaan Valkila on insinööri. Hän toimii useissa eri luottamustehtävissä, kuten EcoReal Oy:n hallituksen puheenjuohtajana ja Finavian hallituksen jäsenenä.

## Lähteet
Balder (yritys)

**Fastighets AB Balder** on ruotsalainen asuntosijoitusyhtiö, jonka omistaa ruotsalainen miljardööri Erik Selin. Fastighets AB Balder on Sato Oyj:n suurin osakkeenomistaja.

## Lähteet

## Aiheesta muualla
* Balderin kotisivu
APG (yhtiö)

**APG Asset Management NV** on hollantilainen sijoitus- ja eläkevakuutusyhtiö. Yhtiö kuuluu maailman suurimpiin alallaan ja joulukuussa 2023 sen hallinnoimat eläkevarat vastasivat noin 569 miljardia euroa. Yhtiöllä on fyysiset toimipisteet Amsterdamissa, New Yorkissa, Hongkongissa, Singaporessa, Brysselissä sekä Heerlenissä. Se työllistää noin 1200 henkilöä.

Vuonna 2008 perustettu emoyhtiö APG on ollut Sato Oyj:n toiseksi suurin osakkeenomistaja vuodesta 2014 alkaen Varman myytyä sille puolet osuudestaan. Kauppa auttoi APG:ta ajamaan suunnitelmaansa kasvattaa asunto-omaisuuttaan Euroopassa. 

## Lähteet
Faf du Plessis

**Francois ”Faf” du Plessis** (s. 13. heinäkuuta 1984 Pretoria, Transvaalin provinssi) on eteläafrikkalainen kriketinpelaaja.

Oikealta heittävä ja lyövä Du Plessis on kuulunut Etelä-Afrikan maajoukkueeseen vuodesta 2011 lähtien. Hän korvasi AB de Villiersin elokuussa 2017 maajoukkueen vakituisena kapteenina kansainvälisen kriketin kaikissa pelimuodoissa. T20-maaotteluissa hän oli toiminut kapteenina vakituisesti jo helmikuusta 2013 lähtien.

T20-kriketin Indian Premier Leaguessa du Plessis on pelannut vuodesta 2011 lähtien. Vuosina 2016–2017 du Plessis edusti Rising Pune Supergiantsia, jota ennen ja jälkeen hän on pelannut Chennai Super Kingsissä.  

## Lähteet
Kefalotiini

**Kefalotiini** (C16H16S2N2O6) on kefalosporiineihin kuuluva orgaaninen yhdiste. Yhdistettä käytetään lääketieteessä antibioottina useiden bakteeri-infektioiden hoitoon, joskin resistenttien kantojen yleistyminen on vähentänyt sen käyttöä.

## Ominaisuudet ja käyttö
Huoneenlämpötilassa kefalotiini on kiteistä ainetta. Se on optisesti aktiivista ja sen kiertokyky asetonitriililiuoksessa on +50. Kefalotiini kuuluu niin kutsuttuihin ensimmäisen sukupolven kefalosporiineihin. Sen antibioottinen teho perustuu muiden saman ryhmän lääkeaineiden tavoin bakteerien soluseinän peptidoglykaanikerroksen synteesin estoon. Kefalotiini tehoaa moniin grampositiivisiin bakteereihin esimerkiksi stafylokokkeihin ja streptokokkeihin. Gramnegatiivisista bakteereista aine on tehokas eräitä *Salmonella*-, *Klebsiella* -ja kolibakteerikantoja vastaan. Monet näistä kuitenkin tuottavat beetalaktamaasientsyymejä, jotka hydrolysoivat kefalotiini tehottomaksi. Kefalotiiniä voidaan käyttää iho- ja pehmytkudostulehdusten, endokardiitin ja keuhkokuumeen hoitoon sekä leikkausten jälkeisten bakteeri-infektioiden ehkäisyyn. Aikaisemmin sitä käytettiin virtsatietulehdusten hoitamiseen, mutta resistenttiyden kehittymisen vuoksi sitä ei enää käytetä. Kefalotiini tuli markkinoille vuonna 1964.

## Haittavaikutukset
Kefalotiini voi aiheuttaa yliherkkyysoireita kuten ihottumaa tai jopa anafylaktisen shokin. Se on myös myrkyllistä munuaisille.

## Valmistus
Kefalotiiniä valmistetaan 1-asetyloksi-7-aminokefalosporiinihapon ja 2-tienyyliasetyylikloridin välisellä reaktiolla natriumvetykarbonaatin läsnäollessa.
:

## Lähteet
Port Alfred

**Port Alfred** on kaupunki Etelä-Afrikassa Itä-Kapin provinssissa. Kaupungissa oli noin 25&nbsp;900 asukasta vuoden 2011 väestönlaskennassa.

## Ilmasto
Port Alfredissa on Köppenin ilmastoluokituksen mukaan lauhkea meri-ilmasto. Vuoden ympäri on sateista, kesäisin on lämmintä ja talvisin leudompaa. Vuoden keskilämpötila on noin 18&nbsp;°C ja keskimääräinen sademäärä 570 millimetriä. Tammikuu on lämpimin kuukausi. Silloin vuorokauden keskilämpötila on noin 21&nbsp;°C. Viilein kuukausi on heinäkuu, jolloin keskilämpötila on noin 16&nbsp;°C. Sateisin kuukausi on lokakuu, jolloin sataa keskimäärin noin 60 millimetriä. Elokuu puolestaan on kuivin kuukausi. Silloin keskimääräinen sadanta on 37 millimetriä.

## Lähteet

## Aiheesta muualla
Somerset East

**Somerset East** on kaupunki Etelä-Afrikassa Itä-Kapin provinssissa. Kaupungissa oli noin 18&nbsp;800 asukasta vuoden 2011 väestönlaskennassa.

## Ilmasto
Somerset Eastissa on Köppenin ilmastoluokituksen mukaan lauhkea meri-ilmasto. Kesäisin on lämmintä ja sateista, talvisin kuivaa ja leutoa. Vuoden keskilämpötila on noin 17&nbsp;°C ja keskimääräinen sademäärä 510 millimetriä. Helmikuu on lämpimin kuukausi. Silloin vuorokauden keskilämpötila on noin 22&nbsp;°C. Viilein kuukausi on heinäkuu, jolloin keskilämpötila on noin 12&nbsp;°C. Sateisin kuukausi on maaliskuu, jolloin sataa keskimäärin noin 70 millimetriä. Kesäkuu puolestaan on kuivin kuukausi. Silloin keskimääräinen sadanta on 18 millimetriä.

## Lähteet
Uitenhage

**Uitenhage** on kaupunki Etelä-Afrikassa Itä-Kapin provinssissa. Se sijaitsee provinssin eteläosissa lähellä Intian valtameren rannikkoa Port Elizabethista luoteeseen. Kaupungissa oli noin 242&nbsp;900 asukasta vuoden 2011 väestönlaskennassa. Kaupungin perusti Batavian tasavallan lähettämä alankomaalainen J.A. Uitenhage de Mist vuonna 1804. Kaupungissa on säilynyt useita 1800-luvun rakennuksia, ja nykyään se on teollisuuskaupunki, jossa tuotetaan erityisesti autoja, mutta myös tekstiilejä ja renkaita. Kaupungissa korjataan lisäksi rautatiekalustoa ja se on alueen lampaiden ja vuohien kasvatuksen keskus.

## Ilmasto
Uitenhagenissa on Köppenin ilmastoluokituksen mukaan subtrooppinen aroilmasto. Kesäisin on lämmintä ja sateista, talvisin kuivaa ja leutoa. Vuoden keskilämpötila on noin 18&nbsp;°C ja keskimääräinen sademäärä 430 millimetriä. Helmikuu on lämpimin kuukausi. Silloin vuorokauden keskilämpötila on noin 23&nbsp;°C. Viilein kuukausi on heinäkuu, jolloin keskilämpötila on noin 14&nbsp;°C. Sateisin kuukausi on lokakuu, jolloin sataa keskimäärin noin 50 millimetriä. Kesäkuu puolestaan on kuivin kuukausi. Silloin keskimääräinen sadanta on 21 millimetriä.

## Lähteet
Isabella Adinolfi

**Isabella Adinolfi** (s. 27. maaliskuuta 1978 Nocera Inferiore, Italia) on italialainen poliitikko ja Euroopan parlamentin jäsen vaalikautena 2014–2019 ja uudestaan kaudella 2019–2024. Hän on Viiden tähden liike -puolueen jäsen ja edustaa Vapauden ja suoran demokratian Eurooppa -parlamenttiryhmää Euroopan parlamentissa. Hän on suorittanut vuonna 2003 alemman korkeakoulututkinnon koulutuksen, filologian ja kirjallisuuden alalta kulttuuriperinnön säilyttämisestä. Euroopan parlamentissa hän oli vaalikautena 2014–2019 jäsenenä kulttuuri- ja koulutusvaliokunnassa,  naisten oikeuksien ja sukupuolten tasa-arvon valiokunnassa 28.11.2018 alkaen ja AKT:n ja EU:n yhteisen parlamentaarisen edustajakokouksen valtuuskunnassa.

## Lähteet